**גלית שאול** (נולדה ב-31 בינואר 1970) היא ראש המועצה האזורית עמק חפר.

ביוגרפיה
--------

גלית שאול נולדה בתל אביב, בת בכורה במשפחה של ארבע בנות. כשהייתה בת חמש עברה עם משפחתה לראשון לציון. למדה בבית הספר היסודי ״שלמון״ בראשון לציון וסיימה את לימודי התיכון בגימנסיה הריאלית ע"ש קררי בעיר. שירתה בצה"ל כמש״קית חוויה. גלית שאול היא נכדתו של אהרון דפני, שכיהן כסגן ראש מועצת רמת השרון ומראשוני קיבוץ המעפיל.

שאול היא בוגרת תואר ראשון במשפטים מאוניברסיטת תל אביב, ותואר שני במשפטים מהאוניברסיטה העברית. 

שימשה כעוזרת לקונסול בשגרירויות ישראל בבודפשט ובבייג'ינג. לאחר לימודיה החלה לעסוק כעורכת דין והתמחתה בתחום דיני משפחה.

החל משנת 2002 מילאה תפקידים שונים במשרד הרווחה: עבדה כראש ענף ההתנדבות במחוז צפון של המשרד, וכעוזרת למשנה למנכ"ל המשרד. ב-2012 מונתה לתפקיד מנהלת תחום ההתנדבות במשרד.

בין השנים 2008-2012 חיה שאול בשוויץ, שם למדה את התואר השלישי בקרימינולוגיה ב־Campus Ludes בלוגאנו וקיבלה את תואר הדוקטור.

באפריל 2014 החלה לשמש כמנכ"לית מרכז רקמן, המרכז לקידום מעמד האישה באוניברסיטת בר-אילן.

גלית שאול הובילה את מיזם השירות הלאומי לבעלי מוגבלויות ולטובת אוכלוסיות חלשות, ריכזה את הוועדה הבין משרדית לבחינת זכויות נפגעי עבירה והייתה חברת המועצה לקידום השירות הלאומי. שימשה נציגה בנושאים חברתיים בעבודה מול האיחוד האירופי, שגרירות ארצות הברית והאומות המאוחדות, והייתה חברה בפורום החברתי-כלכלי בהתאחדות התעשיינים בישראל.

בבחירות לרשויות המקומיות 2018 התמודדה על תפקיד ראש המועצה האזורית עמק חפר, וגברה על ראש המועצה המכהן רני אידן ומועמדת נוספת, עפרה ברק, ברוב של 55.17%.

בשנת 2013 הכיר הגף לתארים זרים במשרד החינוך בתואר הדוקטור של שאול כשקול, למטרות שכר, לתואר דוקטור בישראל. בשנת 2021 הגף לתארים זרים חזר בו מהאישור, ומאז שאול לא זכאית לקבל שכר של בעלת תואר דוקטור בשירות הציבורי.

פעילות כראשת המועצה האזורית עמק חפר
-----------------------------------

### ניהול

שאול החלה את כהונתה כראשת המועצה בשורה של פעולות שקיפות מול התושבים ובהן: פרסום יומנה האישי באתר המועצה, שידורים חיים של מליאות המועצה בפייסבוק לייב והעלאתם לאתר המועצה, פרסום תקציבי הפיתוח שהמועצה מעניקה ליישובים במסגרת קולות קוראים ותוכניות פיתוח ממקורות המועצה. בנוסף נקטה בצעדים לשיתוף הציבור, ובהם הקמת ועדות מועצתיות המשלבות נציגי ציבור מהיישובים השונים בעמק חפר, לצד נבחרי ציבור וגורמים מקצועיים מהמועצה. בין השאר, שאול הובילה לכך שבהנהלת המועצה הדתית עמק חפר יהיה ייצוג של 4 נשים מתוך 9 חברי הנהלה, ייצוג חסר תקדים במועצות דתיות בישראל.

### בנייה ויזמות

במסגרת תפקידה, קידמה שאול הקמת חומה נגד מסתננים ושוהים בלתי־חוקיים בקו התפר. כמו־כן התבצעו במהלך כהונתה עבודות חיזוק רחבות למניעת קריסתו של מצוק חוף ינאי, וחוף נעורים חודש. שאול הקימה במושב כפר ויתקין מרכז יזמות וחדשנות של המועצה, שמטרתו לייצר נטוורקינג ושיתופי פעולה עסקיים. שאול תמכה בהשקת "בית הראשונות" בביתן אהרון, חלל עבודה משותף ומרחב עסקי לנשים יזמיות, עצמאיות ובעלות עסקים שהוקם על ידי ארגון סופרסונס.

### חינוך

בפן החינוכי, שאול פעלה נגד העברת ניהול בית הספר "רמות ים" במכמורת לעמותה הדתית "רוח הגולן". שאול טענה כי הערכים של רוח הגולן אינם תואמים את הערכים של התושבים בעמק חפר. בעקבות התנגדות ההורים והמועצה, משרד החינוך הקפיא את המהלך, והעמותה ויתרה על המכרז בו זכתה. בשנת 2023, זכתה המועצה, בראשותה של שאול, בפרס החינוך היישובי מטעם מחוז מרכז של משרד החינוך על איכות ומצוינות.

נשיא המדינה יצחק הרצוג, מארח את גלית שאול בבית הנשיא בירושלים, לרגל זכיית המועצה האזורית עמק חפר באות הצטיינות במיחזור
### קיימות

במסגרת כהונתה, שאול קידמה מדיניות מקיימת. בשנת 2019 המועצה האזורית עמק חפר הגיעה למקום הראשון באיסוף אריזות למיחזור מתוך כל המועצות האזוריות. בשנה זו שאול נבחרה ליו"ר רשות הניקוז שרון, האחראית על שמירה על איכות המים בנחל אלכסנדר, נחל חדרה ונחל פולג. יחד עם ראשי רשויות נוספים מאיזור השרון, שאול הקימה מטה מאבק נגד הקמת שדה תעופה בחדרה. בשנת 2021 הקימה שאול את קרן עמק חפר לפיתוח, שמטרתה לשמור על המרחב הכפרי, החקלאות והשטחים הפתוחים. הקרן, בראשותו של ד"ר רוני צבר, מקדמת מיזמים כמו שימור מזח בית ינאי, הפעלת בית הראשונים ההיסטורי, קידום תוכניות ניווט ירוק, רכיבתיות ועוד. בשנת 2022, בעקבות זיהום מתמשך של נחל אלכסנדר, השיקה שאול את פרוייקט "אגנים ירוקים" שנועד לטהר את מי הביוב הזורמים בנחל אלכסנדר בעזרת בריכות טיהור טבעיות. במהלך כהונתה, שאול קידמה את השמירה על שטחים פתוחים. בשנת 2022 הוכרז על גן לאומי חדש במועצה, גן לאומי אביחיל, סביב אביחיל וחבצלת השרון. בשנת 2023 אושר חוק עזר למועצה האוסר על הכנסה של כלים חד פעמיים לחופי הים.

### תחבורה

שאול קידמה מספר פרוייקטים של תחבורה ציבורית בעמק חפר. פרוייקטים אלה כללו השקה של קווי חפר, הקמת שירות Quicker יחד עם משרד התחבורה וחברת קווים, ותכנון שבילי אופניים. בנוסף, בעקבות מאבק בכנסת והגשת עתירה לבג"צ, החליטה שרת התחבורה מרב מיכאלי להקים תחנת רכבת במושב אחיטוב.

חיים אישיים
-----------

שאול נשואה ללירון ואם לארבעה ילדים. מתגוררת במושב חגלה.

קישורים חיצוניים
----------------

ויקישיתוף מדיה וקבצים בנושא **גלית שאול** בוויקישיתוף
* גלית שאול, ברשת החברתית פייסבוק
* גלית שאול, ברשת החברתית אינסטגרם
* גלית שאול - ראשת מועצת עמק חפר, ברשת החברתית אינסטגרם
* אתר המועצה האזורית עמק חפר
* מאמרי גלית שאול, באתר "הארץ"
* מאמרי גלית שאול, באתר "גלובס"
* מאמרי גלית שאול, באתר "מעריב"
* גלית שאול, באתר Supersonas
* אתר למנויים בלבד גלית שאול, הניחו לילדים, באתר הארץ, 17 בנובמבר 2015
* שאלות אישיות עם יעקב אגמון - אורחת: גלית שאול, מנכ"לית מרכז ריקמן לקידום מעמד האישה, ראיון מוקלט בגלי צה"ל, 1 בספטמבר 2018.
* זהר אליה טוריאל, הנכדה נבחרה לראשת מועצה, ואחרי 36 שנה מקיימת את הצוואה של סבה, באתר Xnet‏, 1 ביולי 2020
* גלית שאול, עמק חפר תוכנית החומש יוצאת לדרך, סרטון בערוץ "סודות הנדל"ן", באתר יוטיוב (אורך: 5 ד'), 14 במאי 2023
* גלית שאול - הדרך אל הכפר, בפודקאסט סיפור אחד, 8 ביוני 2023
* אורחת: ד"ר גלית שאול, בפודקאסט מילים ומשפטים עם דינה זילבר, 8 ביוני 2023

הערות שוליים
------------

1. 1 2  "האם טעות פקידותית תחייב ראש מועצה להיפרד מתוארה השלישי?". *הארץ*. נבדק ב-2024-02-13.
2. ↑  טל כרמון, ‏"סימנים כחולים בחשבון הבנק", באתר דבר העובדים בארץ ישראל, 8 במרץ 2017
3. ↑  ד"ר גלית שאול, באתר www.supersonas.com, ‏נלקח ב-3 בפברואר 2019.
4. 1 2  ניצן סניור שניאור, בחירות לרשויות המקומיות 2018: מי הן ראשות הערים החדשות בישראל, באתר Onlife, ‏31 באוקטובר 2018.
5. ↑  אתר למנויים בלבד הארץ, הבחירות המקומיות: חולדאי ניצח בת"א, קליש-רותם בחיפה, ליאון וברקוביץ בסיבוב השני בירושלים, באתר הארץ, 31 באוקטובר 2018
6. ↑  צפייה במליאות המועצה, באתר המועצה האזורית עמק חפר, ‏נלקח ב-3 בפברואר 2019.
7. ↑  לראשונה: ארבע נשים צפויות לכהן בהנהלת המועצה הדתית, 13 בינואר 2019
8. ↑  ירון דורון, לראשונה: מועצה דתית שכחצי מחבריה נשים, באתר ישראל היום, ‏13 בינואר 2019
9. ↑  הסוף למסתננים בקיבוצי עמק חפר? החלה הקמת החומה בקו התפר, באתר mynetkibbutz, ‏2022-06-28
10. ↑  אחרי שנים של סכנת התמוטטות: מחזקים לראשונה את מצוק חוף בית ינאי (וידאו), באתר mynetnetanya, ‏2020-11-12
11. ↑  הושק חוף MANAO נעורים המחודש בעמק חפר, באתר www.netanyanet.co.il
12. ↑  קובי ליברמן, להמציא ולהצמיח טכנולוגיות חדשניות מתוך המרחב הקהילתי, באתר ynet, 22 בנובמבר 2022
13. ↑  אתר למנויים בלבד מיכל אסף, הולכות ביחד, מגיעות רחוק, באתר TheMarker‏, 1 בספטמבר 2021  
יוליה פריליק-ניב, LIVING, ‏"בית הראשונות": חלל עבודה לנשים בלבד, באתר ‏מאקו‏, 8 במרץ 2021
14. ↑  יוליה פריליק-ניב, ‏"בית הראשונות": חלל עבודה לנשים בלבד, באתר ‏מאקו‏, 8 במרץ 2021
15. ↑  רעות עוזיאל, ‏"אג'נדה ערכית ופדגוגית שפשוט לא מתאימה לנו", באתר ‏מאקו‏, 10 בינואר 2023
16. ↑  רענן בן צור, בעמק חפר הפגינו: "לא להעביר ניהול בית ספר לעמותה דתית", באתר ynet, 5 בינואר 2023
17. ↑  אתר למנויים בלבד שירה קדרי־עובדיה, משרד החינוך הקפיא הפעלת תיכון חילוני בידי עמותה דתית "כדי לברר עמדות וערכים", באתר הארץ, 5 בינואר 2023
18. ↑  אתר למנויים בלבד שירה קדרי־עובדיה, עמותה דתית ויתרה על זכייתה במכרז להפעלת תיכון בעמק חפר, בשל התנגדות ההורים והמועצה, באתר הארץ, 13 במרץ 2023
19. ↑  *טקס פרס חינוך מחוז מרכז - תשפ"ג*, נבדק ב-2023-06-09
20. ↑  דן לביא, אלופת מִחזור האריזות: עמק חפר, באתר ישראל היום, ‏2 באפריל 2019
21. ↑  רותי ברמן, גלית שאול נבחרה ליו"ר רשות הניקוז שרון, באתר חדשות נתניה, ‏2019-03-05
22. ↑  גיא ליברמן, ‏הרשויות המקומיות נגד הקמת שדה תעופה בחדרה, באתר גלובס, 19 בפברואר 2019
23. ↑  עיריית חדרה יחד עם 5 רשויות נוספות יוצאות למאבק משותף בשדה התעופה באיזור, באתר mynethadera, ‏2019-02-20
24. 1 2  הושקה קרן עמק חפר לפיתוח, באתר www.netanyanet.co.il
25. ↑  eldad, חנוכת פרויקט עמדות ציבוריות-עצמאיות לתחזוקת אופניים, באתר קרן עמק חפר The Emek Hefer Foundation, ‏2023-06-12
26. ↑  יפעת גליק, הנחל האדום: אפילו לשרה להגנת הסביבה לא אכפת, באתר כאן – תאגיד השידור הישראלי, 9 בספטמבר 2020
27. ↑  אביב לביא, האגנים הירוקים של עמק חפר יטהרו את הביוב של טול כרם, באתר זמן ישראל, ‏2022-10-12
28. ↑  ד&;ר גלית שאול, ‏הרשויות הכפריות והעירוניות חייבות להתאגד כדי לשמור על השטחים הפתוחים, באתר מעריב אונליין, 26 במאי 2021
29. ↑  דיווחי מגדלור ניוז, מזל טוב: גן לאומי חדש הוכרז בעמק חפר דרומית לחדרה | צפו בתמונות, באתר מגדלור ניוז, ‏2022-12-11
30. ↑  חוק עזר חדש בעמק חפר: חופים ללא חד פעמי, באתר www.hefer.org.il
31. ↑  רותי ברמן, ד"ר גלית שאול, ראשת המועצה האזורית עמק חפר מסכמת חצי קדנציה, באתר חדשות נתניה, ‏2021-06-04
32. ↑  יו"ר ועדת הכלכלה ביטון קרא למשרד התחבורה להאיץ את קידום תכנון תחנת רכבת אחיטוב או להחליט לחילופין על הקמת תחנת בת חפר, באתר חדשות הכנסת, ‏8 במרץ 2022
33. ↑  עכשיו בבג*צ: המועצה עתרה נגד ההחלטה על ביטול תחנת הרכבת באחיטוב*, באתר מועצה אזורית עמק חפר
34. ↑  ניצן שפירא, ‏השרה מיכאלי שינתה את עמדתה והודיעה: תוקם תחנת רכבת באחיטוב, באתר ‏מאקו‏, 11 באוגוסט 2022

| ראשי המועצה האזורית עמק חפר ‏  |
| --- |
| 

|  |
| --- |
| חיים בן-צבי • עמוס דגני • נחום איצקוביץ' • רני אידן • גלית שאול |

 |